„Megérkeztem. Biztonságban vagyok. Látnak engem.” – harmadszor is Béke Fesztivál Vásárúton

A Béke Fesztivál első alkalma három évvel ezelőtt még kissé idegen világ volt számomra. Távoli és túl pátoszos volt minden, ami azt sugalmazta, hogy ideje a szembenézésnek, mégis vonzott. És mint ahogy minden tisztul, formálódik és elenged, így ez az esemény is levetkőzte magáról a felesleget és bevonzotta azt és azokat, akik szándéka őszinte és valóban tiszta.